2023 m. Gabono perversmas
2023 m. Gabono perversmas – perversmas Gabone, įvykęs 2023 m. rugpjūčio 30 d., kurio metu kariuomenė nušalino perrinktą prezidentą Ali Bongo Ondimbą po ginčytinų rezultatų ir politinės įtampos dėl visuotinių rinkimų. Perversmas nutraukė 56 metus trukusį Bongo šeimos valdymą Gabone. Be to, tai buvo aštuntas sėkmingas perversmas Vakarų ir Centrinėje Afrikoje nuo 2020 m. po panašių perversmų Malyje (du kartus), Čade, Gvinėjoje, Burkina Fase (du kartus) ir Nigeryje.